Komentaja, onko kohde näkyvissä?
Nippa nappa. Se on nopea.
Lupa hyökätä. Se ei saa päästä USA: n ilmatilaan.
Selvä. Aseet valmiina. Tuli vapaa.
Kontakti! Osuma kohteeseen. Se putoaa.
Minne?
Mitä ihm...
Onko tuo penska?
Ei mikä tahansa penska, vaan Peter Quill.
Maan ja tähtien poika, jonka tuska ja menetys
uhkaavat nyt tuhota sen maailman, jota hän kutsui kodikseen.
Ja sen myötä koko universumin.
MARVEL STUDIOS ESITTÄÄ
Aika.
Avaruus.
Todellisuus.
Se ei ole vain lineaarinen polku.
Se on loputtomien mahdollisuuksien prisma,
jossa yksi valinta voi haarautua loputtomiin todellisuuksiin
ja luoda vaihtoehtoja tutuille maailmoille.
Minä olen Watcher.
Opastan teidät näiden uusien todellisuuksien läpi.
Seuratkaa mukana ja miettikää kysymystä...
"Entä jos?"
Kuusi kuukautta aiemmin
ravagerit oli lähetetty kaappaamaan Peter Quill tämän kotimaailmasta.
Mutta nuoren Quillin kaappaaja ei voinutkaan luovuttaa poikaa
ja päätti kasvattaa hänet itse.
Tai niin ainakin usein kerrotaan.
Mutta tässä universumissa Yondun mieli ei muuttunutkaan.
Joten hän luovutti Peterin isälleen, ylimaalliselle olennolle nimeltä Ego.
Et tarvitse näitä enää, Peter.
Sillä sinulla on paljon muuta, millä leikkiä.
Ego kutsui sitä Laajennukseksi,
pitkäaikaiseksi haaveekseen tehdä universumi omaksi kuvakseen.
Ja oma poika rinnallaan
hänellä oli tarvittava valta tehdä siitä totta.
Orbitaalitiedustelu on seurannut häntä
halki lähellä olevien aurinkokuntien.
Kosmiset säteilyaallot ovat tuhonneet ne
24 tuntia hänen tulostaan.
Luulin, että poikani oli maanvaiva.
Tonylla on sisua.
Tämän lapsen suonissa virtaa kokonainen ydinasevarasto.
Pystyykö kukaan Maassa
pysäyttämään moista tulivoimaa?
Ei kukaan yksin, mutta tiimi,
joka koostuu pikku planeettamme parhaista.
Unohdatko, että käynnissä on kylmä sota?
We Are the World -höttö toimii vain musiikkikanavalla.
Poika tuhosi mennessään Manhattanin keskustan
muutamassa minuutissa.
Tuota vauhtia planeettamme ei kestä päivääkään. Tarvitsemme apua.
Selvä. Kuka on listallamme?
Vihannekset puuttuvat.
Sipsit ovat vihannekset.
Et ole tosissasi.
- Ja sinä muka olet tiedemies? - Ja sinun kuuluu tykätä sipseistä.
Hank, älä katkaise puhelua.
Olet aika hidasälyinen neroksi, Stark.
Ellet halua jutella kanssani, hyvä niin.
Tee yksi juttu. Avaa telkkari.
- Mitä? - Isä? Sinun pitäisi nähdä tämä.
...Grand Central Terminalin ja keskustaa.
- Aluksen matkustaja nähtiin... - Lähetä lentokone.
Se on jo tulossa.
Tyypillistä.
Hei, kultaseni. Lähdetkö isän kanssa töihin?
Täälläkö sinä olet töissä?
En. Olin, kultaseni. En ole enää.
Tosi makea mesta.
Tilanne lienee paha, koska he uskalsivat kutsua meidät.
Foster. Hienoa. Nyt tiedän, että tämä on katastrofi.
Oikein mukavaa. Mitä? Etkö halunnut maksaa lapsenvahdille?
Tiedät, ettei minulla ole hoitajaa hänelle johtuen tästä paikasta.
Eiköhän jätetä tappelu taistelukentälle.
Kuka kantaa sotisopaa?
Kuningas T'Chaka afrikkalaisesta Wakandan kuningaskunnasta.
He eivät yleensä sekaannu globaaleihin asioihin, mutta...
- Alieneja? - Niin, alieneja.
Ylhäisyys, tämä on ilo.
Isänne oli mahtava liittolainen sodan aikaan.
Hän jopa lahjoitti vibraniumia ponnistuksianne varten.
Menetimme siitä tehdyn kilven pohjoisnavalla.
Mutta muuten asiat menivät hyvin.
Miten kommarit saivat kutsun?
Gorbatšov halusi kohteen hallintaan ennen kuin palaa Moskovaan.
Joten hän lähetti Talvisotilaan, maailman tuhoisimman salamurhaajan.
Se näyttää ihan häneltä, Howard. Se on ihan kuin Bucky.
Kuulimme huhut.
Mutta vaikka ne olisivatkin totta, tuntemamme mies on poissa, Peg.
Meillä on isompi kana kynittävänä.
Satelliittien mukaan hälyttävä määrä kosmista säteilyä
leviää vihollisen reitiltä.
Hän on menossa kohti Coney Islandia.
Ellemme pääse sinne ja eliminoi häntä,
koko itärannikko on asumiskelvotonta seuraavan puoli vuosisataa.
Ehdimmekö edes pysäyttää hänet ajoissa?
New York on kaukana Mojaven autiomaasta.
- Ei minun kyydissäni. - Tri Wendy Lawson, USA: n ilmavoimat.
Hän johtaa yhteistä Tesserakti-tutkimustamme.
Tuo univormu ei näytä kuuluvan ilmavoimille.
Ei se kuulukaan. Vaan Kriin tähtivoimille.
- Mille? - Pitkä tarina. Kerron matkalla.
Hienoa. Meillä on Kissamies, Avaruustypykkä, Jättimies.
Hiljainen mutta tappava. Hauska tavata.
- Ja sinä saat sitten olla Kärtty. - Sanoin vain...
Turvavyö kiinni, Kärtty. Tämä lintu on aika ärhäkkä.
Se penska on aikamoinen pakkaus.
Donkkaa ankka, voita palkinto!
Ei hän täältä katsoen vaikuta kovin uhkaavalta.
Ulkomuoto saattaa hämätä, ylhäisyys.
Kolmannen maailman maaksi naamioituneen
supervallan johtajan luulisi arvostavan tuota.
Ymmärrän, mitä tarkoitat.
Lawson, miltä siellä näyttää?
Olen kolaripaikalla. Käyn tarkistamassa aluksen.
Ovatko kaikki asemissa?
Rauhoitu. Vahdin ulkokehää.
Oletko käyttänyt mömmöjä, Foster?
Ihan kuin ennätyksesi olisi ollut kuusi metriä.
Tein pari säätöä, Hank. Maailmanlopun varalle.
Kaikki tai ei mitään.
Jos te kaksi olette jo punninneet toisenne,
minä näen kohteen.
Hän näyttää pitävän hauskaa karusellissa.
Eristäkää lapsi, niin saatte hänet ehkä kaapattua fotoniverkkoon.
Ota sinä verkko. Minä hoidan pojan.
Oletko varma, ettet kaipaa tukea?
En kaipaa. Pärjään lasten kanssa.
Mikä hätänä, penska?
- Mitä? - Risooko sinua jokin?
Show alkaa. Pantteri, ota rauhoittavat esille.
Houkuttelen hänet sinne nyt.
Tulen niin pian kuin voin.
Tämä on edistynyttä tekniikkaa. Sen murtaminen vie hetken.
Vastustelu vain pahentaa asiaa, nuori ystäväni.
Se meni mönkään.
Sain hänet.
Ei. Ei!
Täällä kaivataan apua.
Vetäydy, Tappaja.
Jos tuo kuutio räjähtää, ei ole planeettaa pelastettavana.
- Kiitos, köriläs. - Eipä kestä.
Kaverit. Ongelmalapsi kello kahdessatoista.
Ei!
Onko jollakulla suunnitelma?
Minulla on. Peräydytään.
Älkää nyt.
Selvä, mennään.
Eikä!
Kuka hemmetti tuo tyyppi on?
Oletko se tosiaan sinä?
Jos viittaat loppuusi, niin kyllä.
Höh. Luulin, että olit se tyyppi Van Halenista.
Van mistä?
Ensin kaatui Jotunheim. Heti perään Asgard.
Poika kukisti Yhdeksän maailman armeijat yhden toisensa jälkeen.
Kunnes vain tämä maailma, Maa, oli jäljellä.
Jos tulitte tänne saakka, kai teillä on jokin suunnitelma?
Celestiaalin taimi.
Ego on kasvattanut niiden avulla läsnäoloaan universumissa.
Löysin yhden maasta Missouri-nimisestä paikasta matkallani tänne.
Vai niin hän sen tekee. Hän tuhoaa näitä planeettoja.
Taimet ovat Egon Laajennuksen tulilanka, joka on sytytettävä.
Lapsi tekee sen. Siksi hän on täällä.
Työnnetään se otus jätemyllyyn. Ongelma ratkaistu.
Väärin. Tainta suojelee kosmisen energian huntu.
Vain toinen celestiaali voi läpäistä sen.
Onneksi meillä on yksi heikäläinen.
Hukassa jos oot, omillas
Antautua sä et voi
Ja kun koittaa pimee, kylmä yö
Sä valon... voit
Ja taistella...
Tiedät tämän.
Ei saa antautua
Ei saa...
Laula.
Siis et? Vain minä siis?
Vähän noloa.
Kiva laulu kumminkin. Se on yksi äitini suosikeista.
Tai siis oli.
- Minunkin äitini tykkäsi siitä. - Onko tuo Walkman hänen?
Pitelet siitä kiinni kaikin voimin.
Jos minulla olisi vielä omani, tekisin kai samoin.
Et vaikuta niin kauhealta, ottaen huomioon, mistä tulet.
Mitä vikaa Missourissa on?
Missouri? Isäni sanoi, että olet alien.
Anna syötäväksi maissihodari ja kutsu minua Springsteeniksi,
koska meikä syntyi USA: ssa.
Miksi muuten lentäisin 10 000 valovuotta päästäkseni takaisin tänne?
Lensin aluksella ja ilman kasettimankkaa. Yritän vain päästä kotiin.
Turvallisuusuhka pidätystiloissa.
Missä partikkelini ovat? Ja missä on Hope? Ja avainkorttini?
Ja kiitos, isä.
Tuo oli kahjoa.
Parin kilsan päässä oli bussipysäkki. Pääset sieltä sinne, minne haluat.
- Ja tässä. Ota sinä tämä. - Mitä? Enkä. Se oli äitisi.
Missouriin on pitkä matka. Äiti ilahtuisi siitä, että annan sen.
Kiitos, Hope.
Jään velkaa.
Hope! Tulkaa. He taitavat olla täällä.
Hope. Luojan kiitos. Oletko kunnossa, kultaseni? Satuttiko hän sinua?
Minua? Peterkö? Hän on lapsi kuten minäkin.
Yritin auttaa häntä pääsemään kotiin.
- Kotimaailmaansako? - Ei, Missouriin.
Te erehdytte. Ei tämä ole Peterin syytä, vaan hänen isänsä.
Isä kuulemma on joku outo alienien avaruusjumala.
Joo. Kiva. Syyttää poissaolevaa isäänsä. Kuten oma poikani minua.
Meidän on löydettävä ystäväsi.
Kertoiko hän tarkemmin, minne on menossa?
Tässä kestää liian kauan.
Etsin pojan. Tuhoan hänet ja taimen itse.
Hei, Salamapoju. Tämä on eräänlainen tiimijuttu.
Ja minulla on sitoumusjuttu, Viiksivallu.
Varmistan, että poika tuomitaan Asgardissa.
Mitä se pitää sisällään?
Loputonta ruoskimista, seivästämisen, kevyttä silpomista.
Sitä peruskauraa.
Emme luovuta poikaa. Häntä pitää tutkia.
Hänet pitää surmata.
- Hän on uhka ilman taintakin. - Kappas vain. Hänhän puhuu.
Jopas jotakin. Hän puoltaa murhaa.
- Turhan ilmeistä häneltä. - Silti varsin loogista.
Jos tuo poika elää, tämä planeetta ei ole turvassa.
Emmekö tulleet varmistamaan juuri sen?
Juuri niin.
Tulitte tekemään sen, mikä on oikein.
Ja Peter ansaitsee apumme siinä missä kuka tahansa.
Kerronko, minne hän lähti?
Silloin sinun on luvattava, että autat häntä.
Äiti olisi tehnyt niin.
TERVETULOA MISSOURIIN TOIMINNAN OSAVALTIOON
Peter.
Miksei hän kuule minua?
Miksi en saa yhteyttä poikaani?
Aluksen lokitietojen mukaan se joutui vaaraan
vihollistaistelijan käsissä ja kärsi katastrofaalisia vahinkoja.
- Missä? - Maassa.
Sitten minun kai pitää lopettaa se, minkä hän aloitti.
Ukkoshemmo, onko tuo normaalia?
Taimi herää. Sen isäntä lähestyy.
Joku on tulossa. Toinen alienien alus on laskeutumassa ulkopuolella.
Hemmetti.
Se taitaa olla isä. Tyttö oli oikeassa.
Tuopa olisi kiva painattaa T-paitaan.
Meillä on tekemistä yhdenkin celestiaalin kanssa.
Miten pärjäämme kahdelle?
On olemassa vanha wakandalainen sanonta ajalta ennen heimojen yhdistymistä.
"Kahden rintaman sodan voittaa vain poistumalla vihollisen tieltä."
Ja se tarkoittaa?
Ellei pärjää kahdelle, tapelkoot ne keskenään.
Lawson, pidä silmällä poikaa.
Havaittu kosmista säteilyä, joka ei ole tästä maailmasta.
Kun poika löytyy, tuo hänet tänne valmiina toimintaan.
Hän voi olla ainoa toivo isäkullan pysäyttämiseksi.
Luuletko, että lapsi on halukas taistelemaan omaa isäänsä vastaan?
- Mitä? - Sinulla ei taida olla omia lapsia.
Olet vienyt minulta jotain. Tahdon sen takaisin.
Et saa sitä niin kauan kuin minussa henki pihisee.
Asgardin puolesta!
Vieläkö se pihisee, kamu?
Antakaa se taimi, niin tämä kaikki päättyy.
Olemmeko me "tämä kaikki"?
Ei onnistu. Jos tulit tuhoamaan meidät,
joudut lähtemään täältä pahasti pettyneenä.
Tuhoamaan teidät? Ei toki. Tulin pelastamaan teidät.
Kasvamalla ja leviämällä.
Peittämällä kaiken olemassa olevan, kunnes kaikki teistä on minua.
- Tuota ei näekään joka päivä. - Kiva.
Ja ellette palauta meille sitä, mikä on meidän...
Me viemme sen teiltä!
Tulta!
Antaa palaa.
Täältä pesee!
- Mitä? - Kautta Odinin parran!
- Tämä ei riitä. - Tuhotkaa hänet!
Yritämme pidätellä heitä, mutta Egon joukot ovat tulossa.
Se taimi on saatava pois sieltä.
Kuulostaa terminaattorimme hommalta.
Kotipesä Talvisotilaalle. Kuuluuko?
Talvisotilas, kuuluuko?
Hei, Hank. Katso.
Pystyn pitelemään häntä tällä painovoimasäätimellä,
mutta sinä kukistat hänet.
Tässä on kyse 8-vuotiaasta, Lawson.
Jos haluamme, että hän auttaa, hänet on houkuteltava siihen.
Amerikkalaiset löysivät kohteen.
Hyvä. Oletko valmis toimimaan?
Hei, poju. Olen Hank. Hopen isä.
Hän on kertonut paljon sinusta.
En minä aiheuta tätä kaikkea, vaan hän.
Hän pystyy pääsemään pääni sisälle.
Mitä osaatte? Mitä...
En pysty...
Vauhtia. Nyt mentiin!
Vauhtia!
Luulin, että jos palaisin tänne, en olisi niin yksinäinen.
Mutta ilman äitiä tämä ei enää edes tunnu kodilta.
Kohde on näkyvissä.
Ammu.
Laske aseesi, sotilas. Kuuntelin ohjaajasi viestin.
Tässä olemme vain me, kamu.
Ei ole mitään minua.
Perääntykää! Kaikki yksiköt, perääntykää!
Tiedän, miltä sinusta tuntuu, Peter.
Kun menetimme Hopen äidin, koti ei ole enää ollut samanlainen.
Enkä totta puhuen minäkään.
Tuska, viha, yksinäisyys.
Voi tuntua siltä, että siihen hukkuu, mutta en ole hukkunut
eikä sinunkaan tarvitse,
kunhan annat lähellä olevien vetää sinut ylös.
Bucky, kun sinä näet sen lapsen, näet pelkän kohteen.
Mutta minä näen edessä olevan elämän ja kaiken hyvän, mitä hän voi tehdä.
Näen sen myös sinussa.
Et tunne minua.
Steve Rogers tunsi.
Eikä se mies, hänen rakas ystävänsä, ikinä ampuisi tuota laukausta.
Meillä on kiperä pulma.
Stark, näetkö tämän?
Howard, vihollinen lähestyy!
Peter, palaa meidän kanssamme. Ole kiltti.
Ole osa perhettämme.
Bucky, ole kiltti.
No, poika. Mitäpä sanot?
Bucky.
- Hank. Lawson. Saitteko pojan? - Saimme.
- Tarvitsemme hänet tänne. - Selvä.
50 vuotta myöhemmin Kapteeni Amerikka pelastaa minut taas.
Toistan, tukikohta on vaarassa. Poistukaa sieltä!
Ei! Se taimi!
Ellei joku pysäytä tuota tainta, olemme tuhon omat!
- En pääse vapaaksi. - Ei!
Emme ehdi ajoissa.
Jonkun on pysäytettävä se.
- Tulit kuin tilauksesta, Wendy! - Hyppää, Kärtty.
Se onnistui! Toivottavasti olet oikeassa, poju.
Peter. Olet elossa!
Ja sinä... Ihan kuin olisit joutunut väärään porukkaan.
Tämä on kotini, isä.
Tämä on äitini koti. En voi antaa sinun tuhota sitä.
Kuolevainen sinussa puhuu, Peter.
Opit vielä, että kaikki kuolee.
Paitsi me.
Miten voit sanoa noin? Sanoit rakastavasi äitiäni.
Ja rakastinkin.
Mutta tiesin, että jos hän eläisi, Laajennus,
olemassaolomme syy, ei koskaan toteutuisi.
Joten tein, mitä minun piti tehdä. Ja sinun on tehtävä se nyt, Peter.
Surmasitko minun äitini?
Ei, ei. Ymmärrän. Olet järkyttynyt.
Mutta tiedät, ettei sinulla ole valtaa tuhota minua.
- Olet oikeassa. Mutta sinulla on. - Peter...
Tämän avulla pieni osa sinua elää aina sisälläni.
Olen aina tiennyt sisimmässäni, että tuotat vielä minulle pettymyksen.
Olethan kuitenkin ihminen.
Kuulehan, isäukko. Äiti sanoo, että minä olen Tähtilordi.
Peter!
Kyllä!
Peter?
Se on ruokaohje, Hank. Et ole halkaisemassa atomia.
Itse asiassa atomin halkaisu on helpompaa.
Tämä amerikkalainen virvoke on yllättävän herkullista.
Mikä sen nimi on?
- Kevytolut? - Eksoottista. Toinen!
Ja tämän kisulin nimi on Goose.
Ajattelin, että te lapset haluaisitte sen.
Kiitos, mutta olen enemmän koiraihminen.
Et voi kieltäytyä ilmaisesta kissasta.
- Onko Hiljaisesta tappajasta tietoa? - Hän on omilla teillään.
- Pitäisikö meidän lukita ovet? - Enpä usko.
Jokin tuli läpi sinä päivänä Missourissa.
Talvisotilas saattaa olla jossain,
mutta Bucky Barnes melko varmasti on siellä hänen kanssaan.
- Tuo on hassua. - Eikö olekin?
- Asgardissa. - Nimenomaan.
Samanlaiset pyjamat?
- 53 jumalaa on hyvä. - Vai nukutteko haarniskassa?
Hyvä on, kamu.
Suurkiitos teille kaikille tästä hienosta voitonjuhlasta.
Mutta minun on jätettävä hyvästit.
Älä nyt. Entä jälkiruoka? Hank käräytti piirakan.
Poika saattoi tuhota Egon aineellisen ruumiin,
mutta Egon planeetta elää edelleen.
Eikä universumi näe rauhaa ennen kuin olen kostanut menehtyneiden puolesta.
Siis mitä, Ukkosveli? Eikö meitä kutsuta?
Ehkä Kultakutri unohti,
että meistä on tullut tiimi.
Tiimin kannattaa sitten sonnustautua sotisopaan.
PERUSTUU MARVEL-SARJAKUVIIN
Käännös: Tarja Forss